Pasiūlymas Tarybos reglamentas kuriuo laikinai sustabdomas autonominis Bendrojo muitų tarifo muitų taikymas tam tikriems pramonės gaminiams, importuojamiems į autonominius Madeiros ir Azorų salų regionus /* KOM/2009/0370 galutinis - CNS 2009/0125 */





[pic] | EUROPOS BENDRIJŲ KOMISIJA | Briuselis, 7.9.2009 KOM(2009) 370 galutinis 2009/0125 (CNS) Pasiūlymas TARYBOS REGLAMENTAS kuriuo laikinai sustabdomas autonominis Bendrojo muitų tarifo muitų taikymas tam tikriems pramonės gaminiams, importuojamiems į autonominius Madeiros ir Azorų salų regionus AIŠKINAMASIS MEMORANDUMAS Pasiūlymo turinys Pasiūlymo pagrindas ir tikslai Madeiros ir Azorų salų regionų valdžios institucijos, palaikomos Portugalijos Vyriausybės, paprašė įvesti autonominių muitų tarifų sustabdymą, kuriuo siekia sustiprinti vietos ekonominių operacijų vykdytojų konkurencingumą ir tuo pačiu užtikrinti stabilesnį užimtumą šiose salose. Bendrosios aplinkybės Madeira ir Azorai priklauso atokiausiems Europos bendrijos regionams, kuriems pagal Europos bendrijos steigimo sutarties 299 straipsnio 2 dalį gali būti numatytos specialios priemonės ekonominiams sunkumams, kylantiems regionams dėl jų geografinės padėties, įveikti. Pasiūlymo srityje taikomos nuostatos Panašios nuostatos išdėstytos Tarybos reglamente (EB) Nr. 704/2002 Kanarų saloms. Derėjimas su kitomis Europos Sąjungos politikos sritimis ir tikslais Netaikoma. Konsultacijos su suinteresuotosiomis šalimis ir poveikio vertinimas Konsultacijos su suinteresuotosiomis šalimis Komisijos ekonominių tarifų klausimų ekspertų darbo grupės nariai, su kuriais buvo konsultuotasi, nepateikė ekonominio pobūdžio prieštaravimų pasiūlytam muitų taikymo sustabdymui. Tiriamųjų duomenų rinkimas ir naudojimas Nepriklausomo tyrimo neprireikė. Poveikio vertinimas Individualus pačios priemonės poveikio vertinimas negalimas dėl to, kad muitų taikymo sustabdymas yra tik viena iš daugelio priemonių, kurių imamasi gerinant ekonominę ir socialinę padėtį šiose salose. Šiuo tikslu Komisija dažnai skelbia komunikatus, kuriuose aptariamas šių priemonių poveikis įvairiems atokiausiems regionams. Naujausias komunikatas buvo perduotas Tarybai 2008 m. spalio 17 d. (COM/2008/0642 galutinis). Teisiniai pasiūlymo aspektai Siūlomų veiksmų santrauka Siūlomas Bendrojo muitų tarifo muitų taikymo sustabdymas leis Madeiros ir Azorų salų ekonominių operacijų vykdytojams importuoti tam tikrus kiekius neapmuitinamų žaliavų, dalių, komponentų ir gatavų produktų. Siekiant išvengti piktnaudžiavimo ir šių prekių tradicinių srautų pakeitimo, numatyta, kad prekėms, kurioms galioja muitų taikymo sustabdymas, bus taikoma galutinio naudojimo kontrolė. Todėl gatavus produktus salų vietos bendrovės turės naudoti mažiausiai dvejus metus ir tik po to galės juos parduoti kitoms bendrovėms, įkurtoms kitoje Europos bendrijos muitų teritorijos dalyje. Žaliavos, dalys ir komponentai turės būti naudojami žemės ūkio tikslams, pramonės pertvarkymui ir tvarkybai autonominiuose regionuose, kad šie galėtų gauti naudos iš muitų taikymo sustabdymo. Teisinis pagrindas Europos bendrijos steigimo sutarties 299 straipsnio 2 dalis. Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. Proporcingumo principas Pasiūlymas atitinka proporcingumo principą dėl toliau nurodytų priežasčių. Šios priemonės reguliariai naudojamos ekonominių operacijų vykdytojų konkurencingumui stiprinti. Galutinio naudojimo kontrolės įvedimas, atsižvelgiant į Bendrijos muitinės kodekso nuostatas ir jo įgyvendinimo nuostatas šiame kontekste yra bendra procedūra ir neuždeda regionų ir vietos institucijoms bei ekonominių operacijų vykdytojams didesnės papildomos administracinės naštos. Pasirinkta priemonė Siūloma priemonė – reglamentas. Sutartyje nenumatyta jokių kitų tokių priemonių įgyvendinimo būdų. Poveikis biudžetui Pasiūlymas turi poveikio Bendrijos biudžetui. Taikant muitų taikymo sustabdymą, pajamos iš Bendrijos nuosavų išteklių sumažės. 2009/0125 (CNS) Pasiūlymas TARYBOS REGLAMENTAS kuriuo laikinai sustabdomas autonominis Bendrojo muitų tarifo muitų taikymas tam tikriems pramonės gaminiams, importuojamiems į autonominius Madeiros ir Azorų salų regionus EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 299 straipsnio 2 dalį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], atsižvelgdama į Europos ekonomikos ir socialinių reikalų komiteto nuomonę[3], atsižvelgdama į Regionų komiteto nuomonę[4], kadangi: 1. 2007 m. rugpjūčio ir gruodžio mėn. Madeiros ir Azorų salų regionų valdžios institucijos, palaikomos Portugalijos Vyriausybės, kreipėsi prašydamos autonominio Bendrojo muitų tarifo muitų taikymo sustabdymo kai kuriems produktams, vadovaujantis Europos bendrijos steigimo sutarties 299 straipsnio 2 dalimi. Šį prašymą jos pagrindė tuo, kad dėl salų nuošalumo jų ekonominių operacijų vykdytojai patiria didelių prekybos nuostolių, darančių neigiamą poveikį demografinei padėčiai, užimtumui ir socialinei bei ekonominei raidai. 2. Madeiros ir Azorų salų vietos ekonomikos gerokai priklausomos nuo vietinio ir tarptautinio turizmo, gana nepastovių ekonomikos išteklių. Šią padėtį lemia veiksniai, kuriems vietos institucijos ir Portugalijos Vyriausybė beveik neturi įtakos. Dėl šios priežasties Madeiros ir Azorų salų ekonomikos vystymasis labai suvaržytas. Tokiomis aplinkybėmis būtina paremti tuos ekonomikos sektorius, kurie yra mažiau priklausomi nuo turizmo pramonės, kad būtų galima kompensuoti turizmo sektoriaus svyravimus ir tokiu būdu stabilizuoti vietos darbo sektorių. 3. 1993 m. birželio 24 d. Tarybos reglamentas (EEB) Nr. 1657/93, laikinai atleidžiantis nuo autonominių Bendrojo muitų tarifo muitų tam tikrus pramonės produktus, skirtus Azorų salų ir Maderos laisvosioms zonoms aprūpinti, pastaraisiais metais iki jo galiojimo pabaigos 2008 m. gruodžio 31 d.[5] nedavė laukto efekto. Tikriausiai tai nulėmė faktas, kad minėtame reglamente nurodyti muitų taikymo sustabdymo atvejai buvo skirti tik laisvosioms Azorų salų ir Madeiros zonoms, todėl pastaraisiais metais, prieš baigiantis jų galiojimo terminui, nebuvo taikomi. Todėl reikėtų nustatyti naujus muitų taikymo sustabdymo atvejus, kurie galiotų ne tik laisvosiose zonose veikiančioms pramonės šakoms, bet galėtų būti naudingi visiems ekonominių operacijų vykdytojams, įsteigtiems šių regionų teritorijose. Prekybos sektoriams, kurie naudotųsi muitų taikymo sustabdymu, turi būti priskirti žvejybos, žemės ūkio, pramonės ir paslaugų sektoriai. 4. Siekiant užtikrinti šiame reglamente nustatytų muitų taikymo sustabdymo ekonominį poveikį, reikėtų išplėsti gaminių, kuriems taikoma ši priemonė, grupę, įtraukiant gatavus pramonei skirtus gaminius, žaliavas ir kitas medžiagas, dalis ir komponentus, naudojamus žemės ūkiui, pramonės pertvarkymui, tvarkybai ir kitiems tikslams. 5. Siekiant suteikti investuotojams ilgalaikę perspektyvą ir sudaryti sąlygas ekonominių operacijų vykdytojams pasiekti pramonės ir prekybos veiklos lygį, leidžiantį stabilizuoti šių regionų ekonominę ir socialinę padėtį, reikėtų visai sustabdyti Bendrojo muitų tarifo muitų taikymą tam tikroms prekėms 10 metų, pradedant nuo 2010 m. sausio 1 d. 6. Siekiant užtikrinti, kad šiomis muitų tarifų priemonėmis naudotųsi tik ekonominių operacijų vykdytojai, įsikūrę Madeiros ir Azorų salų teritorijoje, muitų taikymo sustabdymas turi būti susietas su gaminių galutiniu naudojimu vadovaujantis 1992 m. spalio 15 d. Tarybos reglamentu (EEB) 2913/92, nustatančiu Bendrijos muitinės kodeksą[6], ir 1993 m. liepos 2 d. Komisijos reglamentu (EB) nr. 2454/93, išdėstančiu Tarybos reglamento (EEB) Nr. 2913/93, nustatančio Bendrijos muitinės kodeksą, įgyvendinimo nuostatas[7]. 7. Siekdamos užtikrinti muitų taikymo sustabdymo veiksmingumą, Madeiros ir Azorų salų institucijos turi imtis reikalingų įgyvendinimo priemonių ir apie jas pranešti Komisijai. 8. Prireikus Komisijai turi būti leista imtis laikinųjų priemonių užkirsti kelią bet kokiems spekuliaciniams veiksmams arba prekybos iškraipymui, kol Bendrijos institucijos nepriims galutinio sprendimo. 9. Kombinuotosios nomenklatūros pakeitimai dažniausiai nesuteikia pagrindo esminiams muitų taikymo sustabdymo pakeitimams. Todėl Komisija turi atlikti prekių, kurioms bus taikomas muitų taikymo sustabdymas, sąrašo pakeitimus ir techninius pritaikymus. PRIĖMĖ ŠĮ REGLAMENTĄ: 1 straipsnis Nuo 2010 m. sausio 1 d. iki 2019 m. gruodžio 31 d. visiškai sustabdomas Bendrojo muitų tarifo muitų į autonominius Madeiros ir Azorų salų regionus importuojamoms gatavoms žemės ūkio, prekybos ar pramonės paskirties prekėms, išvardytoms I priede, taikymas. Šios prekės turi būti naudojamos vadovaujantis 1992 m. spalio 12 d. Tarybos reglamento (EEB) 2913/92, nustatančio Bendrijos muitinės kodeksą, ir 1993 m. liepos 2 d. Komisijos reglamento (EB) Nr. 2454/93, išdėstančio Tarybos reglamento (EEB) Nr. 2913/93, nustatančio Bendrijos muitinės kodeksą, įgyvendinimo nuostatomis ne trumpiau negu 24 mėnesius nuo to laiko, kai jas į laisvą apyvartą išleis ekonominių operacijų vykdytojai, įsteigti autonominiuose Madeiros ir Azorų salų regionuose. 2 straipsnis Nuo 2010 m. sausio 1 d. iki 2019 m. gruodžio 31 d. sustabdomas visų Bendrojo muitų tarifų muitai, taikomi į autonominius Madeiros ir Azorų salų regionus importuojamoms žaliavoms, dalims ir komponentams, išvardytiems II priede ir naudojamiems žemės ūkiui, taip pat pramonės pertvarkymui ir tvarkybai autonominiuose Madeiros ir Azorų salų regionuose, taikymas. 3 straipsnis Kompetentingos Madeiros ir Azorų salų institucijos imasi būtinų priemonių užtikrinti, kad būtų laikomasi 1 ir 2 straipsnio nuostatų. Šios institucijos iki 2010 m. liepos 1 d. praneša Komisijai apie tas priemones. 4 straipsnis Muitų taikymas sustabdomas, kaip nurodyta 1 ir 2 straipsniuose, jeigu prekės pateikiamos galutiniam naudojimui pagal Tarybos reglamento (EEB) Nr. 2913/92 21 ir 82 straipsnius ir jei vykdoma Reglamento (EB) Nr. 2454/93 291–300 straipsniuose numatyta kontrolė. 5 straipsnis 1. Jei Komisija turi pagrindo manyti, kad šiuo reglamentu sustabdžius muitų taikymą buvo iškreipta prekyba kuriais nors gaminiais, laikydamasi 7 straipsnio 2 dalyje nustatytos tvarkos, ji gali Komisijos reglamentu laikinai atšaukti muitų taikymo sustabdymą ne ilgiau negu 12 mėnesių. Gaminių, kurių apmuitinimo sustabdymas buvo laikinai atšauktas, importo muitai užtikrinami garantija, ir, jei tokia garantija pateikiama, atitinkami gaminiai išleidžiami į laisvą apyvartą autonominiuose Madeiros ir Azorų salų regionuose. 2. Jei per 12 mėnesių Taryba priima sprendimą dėl Komisijos pasiūlymo galutinai atšaukti muitų taikymo sustabdymą, garantija užtikrintos muitų sumos negrąžinamos. 3. Jei per 12 mėnesių galutinis sprendimas nepriimamas, remiantis 2 dalimi garantija grąžinama. 6 straipsnis Prireikus Komisija, laikydamasi 8 straipsnio 2 dalyje nurodytos tvarkos, gali priimti šio reglamento I ir II priedų pakeitimus ir techninius patikslinimus dėl kombinuotosios nomenklatūros pakeitimų. 7 straipsnis 1. Komisijai padeda Muitinės kodekso komitetas. 2. Kai daroma nuoroda į šią dalį, taikomi Sprendimo 1999/468/EB 4 ir 7 straipsniai. Sprendimo 4 straipsnio 3 dalyje nustatytas laikotarpis – trys mėnesiai. 8 straipsnis 1. Komisijai padeda Muitinės kodekso komitetas. 2. Kai daroma nuoroda į šią dalį, taikomi Sprendimo 1999/468/EB 5 ir 7 straipsniai. Sprendimo 5 straipsnio 6 dalyje nustatytas laikotarpis – trys mėnesiai. 9 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje . Jis taikomas nuo 2010 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas I PRIEDAS Gatavos žemės ūkio, prekybos ar pramonės prekės KN kodas[8] | KN kodas | KN kodas | KN kodas | Biudžeto eilutė | Pajamos[10] | Laikotarpis, kurio pradžia metai/mėnuo/diena | [2010–2019 m.] | 120 straipsnis | Poveikis nuosaviesiems ištekliams | 2010 01 01– 2019 12 31 | 0,12 per metus | 4. KOVOS SU SUKČIAVIMU PRIEMONĖS Bus atlikti visų produktų, kuriems taikomas šis Tarybos reglamentas, galutinio naudojimo patikrinimai, remiantis Komisijos reglamento (EEB) Nr. 2454/93, išdėstančio Bendrijos muitinės kodekso įgyvendinimo nuostatas, 291–300 straipsniais. 5. KITOS PASTABOS Siūlomas muitų taikymo sustabdymas turėtų galioti 10 metų, kad ekonominių operacijų vykdytojai galėtų priimti ilgalaikio investavimo sprendimus. Reglamentu keičiamos priemonės, nustatytos Tarybos reglamentu (EEB) Nr. 1657/93, kurio galiojimas baigėsi 2008 m. gruodžio 31 d. Numatomos šios priemonės išlaidos Remiantis informacija, gauta iš regionų valdžios institucijų, galima apskaičiuoti, kad dėl šio reglamento įplaukos sumažės 0,16 mln. EUR (bendra suma, įskaitant muitų surinkimo išlaidas) x 0,75 = 0,12 mln. EUR kasmet nuo 2010 01 01 iki 2019 12 31 . Tradiciniais nuosavaisiais ištekliais laikomų įplaukų sumažėjimas kompensuojamas valstybių narių įnašais, pagrįstais BNP. [1] OL C , p. . [2] OL C , p. . [3] OL C , p. . [4] OL C , p. . [5] OL L 158, 1993 6 30, p. 1. [6] OL L 302, 1992 10 19, p. 1. [7] OL L 253, 1993 10 11, p. 1. [8] Nuo 2009 m. sausio 1 d. galioja KN kodai, patvirtinti 2008 m. rugsėjo 19 d. Komisijos reglamentu (EB) Nr. 1031/2008, iš dalies keičiančiu Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą. (OL L 291, 2008 10 31, p. 1) [9] Nuo 2009 m. sausio 1 d. galioja KN kodai, patvirtinti 2008 m. rugsėjo 19 d. Komisijos reglamentu (EB) Nr. 1031/2008, iš dalies keičiančiu Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą. (OL L 291, 2008 10 31, p. 1) [10] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.